section_heading: Klupska karijera
paragraph_text: Nakon povratka iz Portugala igra za matični Hajduk za koji u dvije sezone bilježi 24 nastupa u prvenstvu te 8 golova. Početkom srpnja 2011. dobiva slobodne papire u klubu i potpisuje četverogodišnji ugovor s gradskim rivalom Splitom. U parku mladeži Duje se zadržao samo godinu dana, a njegove dobre igre u crvenom dresu Splita rezultirale su prelaskom u plavi dres Dinama.<ref>Duje Čop otišao u Park Mladeži, hrsport.net, preuzeto 1. srpnja 2011. U lipnju 2012. Čop je potpisao četverogodišnji ugovor sa zagrebačkim Dinamom. Duje se u Maksimiru sjajno snašao, odmah izborivši mjesto u udarnoj postavi. U svojoj prvoj sezoni u klubu iz Maksimira, Čop je odigrao 32 službene utakmice, postigavši pritom 12 pogodaka. Bile bi te brojke zasigurno i veće da ga ozljeda i problemi s leđima nisu udaljili s terena gotovo cijeli drugi dio sezone. U novu sezonu 2013./14., opet je odlično ušao, postigavši pogodak u superkup utakmici protiv "svog" Hajduka, doprinijevši tako osvajanju svog drugog trofeja u Dinamu, nakon osvojenog naslova prvaka Hrvatske 2012./13. Te je sezone Duje Čop s 22 postignuta pogotka bio najbolji strijelac 1. HNL.<ref>(admin): Duje Čop najbolji strijelac MAXtv Prve lige, Prva hrvatska nogometna liga, 19. svibnja 2014.